L'orichen d'este rechimen de condominio se remonta a un privilechio atorgau por Carlos II lo 27 d'agosto de 1689 que concedió a las aldeyas de la Comunidat d'Albarrazín constituir cadaguna d'ellas lo suyo gubierno civil y municipal. Pa facilitar la execución d'este privilechio lo 15 de mayo de 1691 s'atorgó escritura de concordia entre la comunidat d'aldeyas y la ciudat d'Albarrazín. Se convinió que los terrenos que no perteneixerían a los termins de garra aldeya y que yeran arredol de cada termin seguisen comuns y con lo nombre de Sierras Universales, con churisdicción conchunta y con un uso común.